Krus ni Magallanes

Ang Krus ni Magallanes usa ka makasaysayanong marka sa kristiyanismo sa tibuok Pilipinas. Sa pagkadagsa ni Fernando Magallanes sa Sugbo, iya kining gibutangan ug dakon krus isip timaan sa pagpalambo sa tinuohang Katoliko sa tibuok kapupud-an. 

Nahimutang kining krus isip usa ka duawonon sa mga turismo ug kilid lang kini sa Basilica Minore del Santo Nino. Nahimutang usab kini sa atbang sa nataran sa Cebu City Hall sa dalang Magallanes, nga ginganlan usab gikas sa nagtanom niining krus.

Ang orihinal nga krus gibutang sa sulod niining sudlanan aron pag-preserba gikan sa mga tawo nga gustong mukuha ug tipaka sa cross sa pagtuo nga aduna kini talagsaong milagro. 

Gisulod kini sa usa ka pavillion nga nahimo nang usa ka simbolo sa dakbayan sa Sugbo. Tuod man, dili usab malimud nga anaa duol dinhi ang sentro City Hall sa dakbayan ug ang kina-unahang simbahan sa Sugbo.

Sugbo
Kristyanismo sa Pilipinas